Ringkøbing d. 14. marts 2023

**Referat fra**

**Bestyrelsesmøde for RAMS**

**Onsdag d. 22. februar 2022 kl. 19.00**

**Ribe Stift, Korsbrødregade 7, 6760 Ribe
Landemodesalen**

Dagsorden:

1. Velkomst

*Velkommen til alle og særligt til Lene fra VAMS, som deltager i aftenens møde.*

*Vi synger salmen: Guds nåde er en vintergæk*

1. Godkendelse af dagsorden

*Dagsordenen godkendes*

1. Godkendelse af regnskab for 2022

*Thomas gennemgår regnskabet. Der har været et merforbrug på ca. 90.000,- kr. Merudgiften skyldes primært omkostninger til drift af hjemmesider, stigende priser til tryk af materialer og porto. Vi sender langt flere materialer ud til skolerne end tidligere, fra 2020 til 2022 er der således en stigning i bestillinger fra 1270 klassesæt til 2145 klassesæt.*

*Efter henvendelse fra PwC – Revision er vi blevet anbefalet at deres erklæring fremadrettet ændres til udvidet gennemgang for at fastholde deres honorar på nuværende niveau. Dette godkendes af bestyrelsen.*

*Regnskabet godkendes.*

1. Godkendelse af revideret budget for 2023

*Thomas gennemgår revideret budget med opdaterede og opjusterede poster, jvf. regnskabet fra 2022. Det overvejes, om det er muligt at spare på porto i forbindelse med udsendelse af salmesangsmaterialet til præster og menighedsråd.*

*Budgettet godkendes.*

1. Godkendelse af budget for 2024

- Kontingentstørrelse - Status for provstiernes påtænkte kontingentstigning i 2024

*Tønder, Ribe, Varde, Malt, Skjern har givet positivt tilsagn til kontingentstigning.*

- Hvad gør vi, hvis vi ikke har opbakning fra alle PU?

*Vi satser på positiv tilbagemelding fra de resterende provstier.*

*Budgettet for 2024 godkendes.*

***OBS! Efter mødet er der kommet positivt tilsagn fra Grene, Skads og Ringkøbing. Medio marts udsendes nye takster for kontingent til provstierne.***

1. Nyt fra FU

*Tilbagemeldingerne fra provstierne er at RAMS materialer er af høj kvalitet.*

1. Nyt fra ”Hundehuset”

*Medarbejderne fortæller om årets gang i Hundehuset og nye projekter i støbeskeen:*

*- Salmesang 2022: Vi ligger stabilt på ca. 4500 tilmeldte elever til arrangementet i domkirken. Der er positive tilbagemeldinger fra deltagende skoler.*

*-Salmesang 2023: En revideret udgave af projektet fra 2019 ’Du er ikke alene’. Der er bl.a. udskiftes en salme, og som et nyt pædagogisk greb udskifter vi salmernes ordforklaringer med små introduktionsvideoer, der forklarer salmerne for eleverne.*

*-Tro og overtro: Undervisningsmaterialet til 5.-6. klasse er langt i processen. Vi har dog besluttet at udskyde udgivelsen et år, da vi stadig arbejder på at skaffe midler til produktion af tegnefilm. Tre andre skoletjenester har givet tilsagn om bidrag, og derudover vil vi søge fonde. HEX! Museum of Witch Hunt i Ribe er interesseret i et samarbejde og hjælper os med research og verificering af kilder.*

*Kommende projekter 23/24:*

*- Overbygningsmateriale: Der arbejdes på to mindre projekter til 8. årgang med titlerne ’Hvad er religion?’ og ’Kristendom’. Projekterne bliver en del af at sammenhængende forløb af korte projekter til 8. og 9. årgang med henblik på afgangsprøven.*

*’Man kan da ikke gå på vandet?’ – et landsnetværksprojekt til mellemtrinnet om at læse bibeltekster med forskellige ’briller’.*

*- Indskolingsprojekt: Vi henter et indskolingsprojekt fra vores kolleger i landsnetværket og er i gang med udvælgelsesprocessen. Vi reviderer alle indhentede projekter, så vi kan stå inde for den faglige og pædagogiske kvalitet.*

*- Escaperoom om pinsen: Vi gennemfører et pilotprojekt i foråret 2023 med et ’escaperoom’ for 3. klasse. Der er tale om workshops i de lokale kirker, hvor eleverne løser opgaver om pinse for at kunne åbne hængelåsene på en kiste. Planen er at workshoppen kan tilbydes udvalgte provstier i en turnusordning i de kommende år.*

1. Evaluering af ”salmesang for voksne” - salmesangsarrangementet afholdt d. 9. november 2022
- er det noget vi skal prøve igen? - i så fald i hvilket interval?

*Der var 196 tilmeldte til aftenarrangementet, som var en stor succes. Der har været mange positive tilbagemeldinger. Traktementet kostede ca. 16000,- som blev finansieret af stiftsrådet.*

*Det drøftes hvorvidt arrangementet skal gentages samt hvor ofte.*

*Det besluttes at afholde arrangementet igen i 2023 og springe over i 2024. Herefter tages der i bestyrelsen stilling til, om tiltaget skal fortsætte og med hvilket interval.*

- finansiering

*Vi serverer et lettere traktement efter ’forestillingen’ og søger igen Stiftsrådet om finansiering.*

1. Eventuelt

 *Intet*

1. Nye mødedatoer
* Onsdag d. 22. februar 2023 kl. 19.00 i Landemodesalen
* Onsdag d. 27. september 2023 kl. 19.00 i Landemodesalen
* Bestyrelsesmøder i 2024 - onsdage/torsdage - Forslag: torsdag d. 22. februar 2024

*Datoen godkendes af bestyrelsen.*

Venlig hilsen
Lone Linde

 *Referent: Vibeke Tietge*